REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-2/369-21

8. septembar 2021. godine

B e o g r a d

Z A P I S N I K

14. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 8. SEPTEMBRA 2021. GODINE

 Sednica je počela u 14.00 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: Nikola Vojinović, Nikola Kožović, Ivana Nikolić, Goran Pekarski, Adrijana Pupovac, Samir Tandir, Slavenko Unković, i Milan Urošević.

 Sednici su prisustvovali zamenici članova Odbora: Nataša Jovanović (zamenik Milosava Milojevića), Uglješa Marković (zamenik Milutina Mrkonjića), Snežana Petrović (zamenik Krsta Janjuševića) i Velibor Stanojlović (zamenik Bojana Torbice).

 Sednici nisu prisustvovali članovi Odbora: Arđend Bajrami, Zoran Bojanić i Dejan Kesar, niti njihovi zamenici.

 Sednici je prisustvovao iz Ministarstva građevinarstva, saobraćaja i infrastrukture Veljko Kovačević, v.d. pomoćnika mininistra za vodni saobraćaj.

 Odbor je, jednoglasno (13 glasova ,,za“), u skladu sa predlogom predsednika Odbora usvojio sledeći

D n e v n i r e d:

1. Razmatranje Osnove za vođenje pregovora i zaključivanje Sporazuma između Vlade Republike Srbije i Saveta ministra Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za Projekat "Hidrotehnički i bagerski radovi na uređenju kritičnog sektora za plovidbu - Ušće Drine i Save" i Sporazuma između Vlade Republike Srbije i Saveta ministara Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za Projekat "Hidrotehnički i bagerski radovi na uređenju kritičnog sektora za plovidbu - Ušće Drine i Save", radi davanja saglasnosti za privremenu primenu Sporazuma do njegovog stupanja na snagu, koji je podnela Vlada (broj 011-1488/21 od 27. avgusta 2021. godine).

Pre prelaska na razmatranje prema utvrđenom dnevnom redu, Odbor je, jednoglasno (13 glasova „za“), usvojio Zapisnik 12. sednice Odbora održane 27. maja 2021. godine i Zapisnik 13. sednice Odbora održane 18. juna 2021. godine.

Prva tačka dnevnog reda **– Razmatranje Osnove za vođenje pregovora i zaključivanje Sporazuma između Vlade Republike Srbije i Saveta ministra Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za Projekat "Hidrotehnički i bagerski radovi na uređenju kritičnog sektora za plovidbu - Ušće Drine i Save" i Sporazuma između Vlade Republike Srbije i Saveta ministara Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za Projekat "Hidrotehnički i bagerski radovi na uređenju kritičnog sektora za plovidbu - Ušće Drine i Save", radi davanja saglasnosti za privremenu primenu Sporazuma do njegovog stupanja na snagu, koji je podnela Vlada**

U uvodnom izlaganju Veljko Kovačević, v.d.pomoćnika ministra, je istakao da je Ministarstvo u predhodne tri godine završilo tri kritična sektora na reci Savi i da je time postignuta mogućnost plovidbe bez prekida tokom cele godine u svim uslovima vodostaja. Napomenuto je da je preostalo da se izvrše radovi na još dva kritična sektora: Sremska Mitrovica, sa početkom radova sledeće godine u okviru projekta „Proširenje kapaciteta luke Sremska Mitrovica“ i sektor Ušće Drine i Save, kao nešto komplikovaniji projekat gde su pregovori između Bosne i Hercegovine i Republike Srbije završeni o tome kako će teći sam postupak. Na kraju izlaganja, predstavnik Ministarstva je naglasio važnost davanja saglasnosti za privremenu primenu samog Sporazuma od strane Narodne skupštine kako bi obe strane otpočele projekat u što skorijem roku.

 U skladu sa članom 8. Zakona o zaključivanju i izvršavanju međunarodnih ugovora i članom 57. Poslovnika Narodne skupštine, Odbor je je jednoglasno (13 glasova „za“), doneo je sledeću

O D L U K U

1. Daje se saglasnost Vladi Republike Srbije za privremenu primenu Osnove za vođenje pregovora i zaključivanje Sporazuma između Vlade Republike Srbije i Saveta ministra Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za Projekat "Hidrotehnički i bagerski radovi na uređenju kritičnog sektora za plovidbu - Ušće Drine i Save" i Sporazuma između Vlade Republike Srbije i Saveta ministara Bosne i Hercegovine o načinu finansiranja i izrade projektno-tehničke dokumentacije, vođenje upravnih postupaka za procenu uticaja na životnu sredinu, izdavanje lokacijskih uslova, saglasnosti i građevinske dozvole za Projekat "Hidrotehnički i bagerski radovi na uređenju kritičnog sektora za plovidbu - Ušće Drine i Save", do njegovog stupanja na snagu.

 2. Ovu odluku dostaviti Vladi Republike Srbije, na dalju nadležnost.

 3. Ovu odluku dostaviti predsedniku Narodne skupštine, radi informisanja.

\*

\* \*

Na sednici Odbora vođen je tonski zapis.

 Sednica je zaključena u 14.15 časova.

SEKRETAR ODBORA PREDSEDNIK ODBORA

 Biljana Ilić Katarina Rakić